CELEX: 62021CN0089
Language: bg
Date: 2021-02-12 00:00:00
Title: Дело C-89/21: Преюдициално запитване от Lietuvos vyriausiasis administracinis teismas (Литва), постъпило на 12 февруари 2021 г. — „Romega“ UAB/Valstybinė maisto ir veterinarijos tarnyba

3.5.2021   
            
            
               BG
            
            
               Официален вестник на Европейския съюз
            
            
               C 163/15
            
         
      Преюдициално запитване от Lietuvos vyriausiasis administracinis teismas (Литва), постъпило на 12 февруари 2021 г. — „Romega“ UAB/Valstybinė maisto ir veterinarijos tarnyba
      (Дело C-89/21)
      (2021/C 163/20)
      Език на производството: литовски
      
         Запитваща юрисдикция
      
      Lietuvos vyriausiasis administracinis teismas
      
         Страни в главното производство
      
      
         Жалбоподател:„Romega“ UAB
      
         Ответник: Valstybinė maisto ir veterinarijos tarnyba
      
         Преюдициален въпрос
      
      Трябва ли член 1 от Регламент (ЕО) № 2073/2005 (1) на Комисията от 15 ноември 2005 година относно микробиологични критерии за храните и член 14, параграф 8 от Регламент (ЕО) № 178/2002 (2) на Европейския парламент и на Съвета от 28 януари 2002 година за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните да се тълкуват в смисъл, че предоставят на компетентните надзорни органи на държава членка свободата да преценяват, че прясно месо от домашни птици, което отговаря на изискванията, посочени в глава 1, ред 1.28 от приложение I към Регламент № 2073/2005 не отговаря на изискванията на член 14, параграфи 1 и 2 от Регламент № 178/2002 в случаите, когато хранителен продукт от тази категорията храни е замърсен от серотипове на салмонела, различни от посочените в глава 1, ред 1.28 от приложение I към Регламент № 2073/2005, както е установено в настоящия случай?
      
         (1)  Регламент (ЕО) № 2073/2005 на Комисията от 15 ноември 2005 година относно микробиологични критерии за храните (ОВ L 338, 2005 г., стр. 1; Специално издание на български език, 2007 г., глава 13, том 51, стр. 141).
      
         (2)  Регламент (ЕО) № 178/2002 на Европейския парламент и на Съвета от 28 януари 2002 година за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 2002 г., стр. 1; Специално издание на български език, 2007 г., глава 15, том 8, стр. 68).